ประกาศเจ้าพนักงานจราจรจังหวัดอุบลราชธานี เรื่อง กำหนดอัตราความเร็วของรถในทางอำเภอเมืองอุบลราชธานี จังหวัดอุบลราชธานี
ประกาศเจ้าพนักงานจราจรจังหวัดอุบลราชธานี
ประกาศเจ้าพนักงานจราจรจังหวัดอุบลราชธานี
เรื่อง
กำหนดอัตราความเร็วของรถในทาง
อำเภอเมืองอุบลราชธานี
จังหวัดอุบลราชธานี
 

ด้วยคณะอนุกรรมการจัดระบบการจราจรทางบกจังหวัดอุบลราชธานี
ได้มีมติคัดเลือกถนนที่มีความเสี่ยงต่อการเกิดอุบัติเหตุในจำนวน ๑ เส้นทาง เพื่อกำหนดความเร็วที่เหมาะสมกับพื้นที่ชุมชนและให้ติดตั้งป้ายจำกัดความเร็วที่ได้ผ่านความเห็นชอบจากคณะอนุกรรมการจัดระบบการจราจรทางบกจังหวัดอุบลราชธานี
จึงได้กำหนดเส้นทางถนนแจ้งสนิท จุดเริ่มต้นที่แยกวงเวียนหอนาฬิกา (ถนนแจ้งสนิทตัดถนนราชธานีตัดถนนชวาลาใน)
มีจุดสิ้นสุดที่สี่แยกดงอู่ผึ้ง (ถนนแจ้งสนิทตัดถนนเลี่ยงเมือง) เป็นถนนต้นแบบในการควบคุมความเร็วในพื้นที่ชุมชน

ฉะนั้น
เพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุอาศัยอำนาจตามความในมาตรา
๖๗ และมาตรา ๑๓๙ (๖) แห่งพระราชบัญญัติจราจรทางบก พ.ศ. ๒๕๒๒
และคำสั่งกระทรวงมหาดไทยที่ ๕๒๙/๒๕๕๕ ลงวันที่ ๗ กันยายน พ.ศ. ๒๕๕๕ เรื่อง
แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒
จึงได้ออกประกาศเจ้าพนักงานจราจรจังหวัด ดังต่อไปนี้

ข้อ
๑ กำหนดเส้นทางจำกัดความเร็ว
ในเส้นทางถนนแจ้งสนิทจุดเริ่มต้นที่สี่แยกวงเวียนหอนาฬิกา
(ถนนแจ้งสนิทตัดถนนราชธานีตัดถนนชวาลาใน) มีจุดสิ้นสุดที่สี่แยกดงอู่ผึ้ง
(ถนนแจ้งสนิทตัดถนนเลี่ยงเมือง) โดยแยกตามประเภทรถ ดังนี้
๑.๑
ประเภทที่ ๑ รถบรรทุกที่มีน้ำหนักรถ รวมทั้ง น้ำหนักบรรทุกเกิน ๑,๒๐๐
กิโลกรัม หรือรถบรรทุกคนโดยสาร ใช้ความเร็วไม่เกิน ๕๐ กิโลเมตรต่อชั่วโมง
๑.๒
ประเภทที่ ๒ รถยนต์อื่น นอกจากรถที่ระบุใน ๑
ขณะที่ลากจูงรถพ่วงรถยนต์บรรทุกที่มีน้ำหนักรถ รวมทั้งน้ำหนักบรรทุกเกิน ๑,๒๐๐
กิโลกรัม หรือรถยนต์สามล้อใช้ความเร็วไม่เกิน ๔๕ กิโลเมตรต่อชั่วโมง
๑.๓
ประเภทที่ ๓ รถยนต์อื่น นอกจากรถที่ระบุใน ๑ และ ๒ หรือรถจักรยานยนต์
ใช้ความเร็วไม่เกิน ๕๐ กิโลเมตรต่อชั่วโมง

ข้อ
๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ข้อบังคับ/ประกาศใด
ขัดแย้งกับประกาศนี้ ให้ยกเลิกการบังคับใช้เป็นการชั่วคราวให้ถือตามประกาศนี้แทน

จึงประกาศให้ผู้ใช้รถใช้ถนนทราบโดยทั่วกัน

ประกาศ ณ วันที่ ๒๓
สิงหาคม พ.ศ. ๒๕๖๐
พลตำรวจตรี
ธนิตศักดิ์ ศิริพัฒน์ธนภาค
ผู้บังคับการตำรวจภูธรจังหวัดอุบลราชธานี
เจ้าพนักงานจราจรจังหวัดอุบลราชธานี


ภวรรณตรี/จัดทำ
๑๒ ตุลาคม ๒๕๖๐

ปุณิกา/ตรวจ
๑๒ ตุลาคม ๒๕๖๐










[๑] ราชกิจจานุเบกษา
เล่ม ๑๓๔/ตอนพิเศษ ๒๓๕ ง/หน้า ๔๔/๒๕ กันยายน ๒๕๖๐